**Футур I**

**(будуће време)**

Прочитај текст који је пред тобом, па одговори на питања:

## БРАТ: Позајмићеш ми слушалице, зар не?!

## СЕСТРА: Нећу ти их дати!

## БРАТ: Зашто?

## СЕСТРА: Нервираћу се као и прошли пут зато што си неодговоран.

## БРАТ: Рећи ћеш да сам неодговоран, а зашто, молићу лепо?

## СЕСТРА: Зато што ћеш их изгубити!

Када се врши радња у овом тексту – у прошлости, садашњости или будућности?

Издвој глаголе из текста који потврђују твој одговор.

* **Глаголски облик који означава радњу која ће се вршити након времена када се говори о њој назива се ФУТУР I или БУДУЋЕ ВРЕМЕ.**
* **Пошто се кроз глаголки облик уочава лице које врши радњу, за футур I се каже да је ЛИЧНИ ГЛАГОЛСКИ ОБЛИК. Лице се уочава из презента помоћног глагола ХТЕТИ.**

Закључи из следеће реченице да ли је ово прост или сложен глаголски облик.

Зато што ћеш их изгубити.

* **Пошто га чине два глагола, футур I је СЛОЖЕН ГЛАГОЛСКИ ОБЛИК.**

**Грађење**

**Футур I се гради од дужих и краћих облика презента помоћног глагола хтети и инфинитива другог глагола.**

Промена глагола ПОЗАЈМИТИ по лицима у футуру I изгледа овако:

Једнина

1. хоћу, ћу позајмити, позајмићу

2. хоћеш, ћеш позајмити, позајмићеш

3. хоће, ће позајмити, позајмиће

Множина

1. хоћемо, ћемо позајмити, позајмићемо

2. хоћете, ћете позајмити, позајмићете

3. хоће, ће позајмити, позајмиће

Примећујете да се футур I може добити на још један начин – тако што се на окрњен инфинитив додају краћи облици презента помоћног глагола хтети.

ПОЗАЈМИТИ ПОЗАЈМИТ- +ЋУ = ПОЗАЈМИЋУ

СЕСТИ СЕСТ- +ЋУ = СЕШЋУ

Када се гради на овај начин, футур I је **прост глаголски облик**.

* Греши се код писања футура I глагола који се у инфинитиву завршавају на –ћи.

Футур I ових глагола пише се увек одвојено.

РЕЋИ ЋУ РЕЋИ РЕЋИ ЋУ Рећи ћу родитељима шта ме мучи.

СТИЋИ ЋУ СТИЋИ СТИЋИ ЋУ Стићи чу вас за пет минута.

То значи да је футур I глагола на –ћи увек **сложен глаголски облик**.

За крај послушајте и ово предавање:

<https://www.youtube.com/watch?v=9RlGyU0f3_o>